Publication: Magyar Közlöny
Issue: MK-2002-106 (Year: 2002, Number: 106)
Era: 1990-2004
Section: 4.8. Az adózás rendjérõl szóló 1990. évi XCI. törvény
Paragraph Index: 398

9. A foglalkoztató (egyéni vállalkozó) befizetéseinek bevallás alapján történõ elszámolása, jóváírása 9.1. A magánnyugdíjpénztárnak a rendelkezésére álló foglalkoztatói (ideértve az egyéni vállalkozót is) azonosítók alapján a megfizetést foglalkoztatóhoz, egyéni vállalkozóhoz kell rendelni. Figyelembe kell venni a befizetést teljesítõ esetleges rendelkezését a befizetésrõl, ennek alapján azt tagdíj vagy más célú (pl. késedelmi pótlék) fizetésként kell kezelni. Az azonosított, tagdíj célú megfizetéseket a bevallás alapján a foglalkoztatói folyószámlára, illetõleg a pénztártagot illetõ részét a tagdíjbevallás terhelési (elõírási) adata alapján, a tag egyéni folyószámlájára kell elszámolni, illetõleg jóváírni (könyvelni), míg az azonosíthatatlan befizetést függõszámlára kell helyezni. 9.2. A magánnyugdíjpénztárakhoz beérkezett be nem azonosított, függõ tételek pénztári rendezéséhez, a foglalkoztatói folyószámlák rendezéséhez Pénzügyi Szervezetek Állami Felügyelete elnökének 3/2001. számú ajánlása ad segítséget.

Source: https://magyarkozlony.hu/hivatalos-lapok/b8980e00bf381bd7bf2675a016373bb1c41743b1/dokumentumok/6ffda34af25c788f1a8602288ca51a08bb959237/letoltes